Hiessillan asukkaille toinen keskustelutilaisuus päihdeyksiköstä

Lappeenrannan Hiessillassa toimivan päihdeyksikön toiminnasta järjestetään toinen keskustelutilaisuus keskiviikkona 4.12. klo 17- 18.30. Myllymäen koululla.

-Lupasimme ensimmäisessä keskustelutilaisuudessa elokuussa, että tällainen seurantatilaisuus järjestetään. Kuulemme mielellämme lähialueen asukkaiden ajatuksia ja vastaamme kysymyksiin, projektipäällikkö Anne Laine sanoo.

Tilaisuuden aiheena ovat Rintalankadun päihde- ja mielenterveysyksikön toiminnan muutokset.

Paikalla on Etelä-Karjalan hyvinvointialueen ja poliisin edustajia kertomassa muutoksista ja keskustelemassa asumisyksikön naapuruston kanssa.

Keskustelu on kohdennettu lähialueen asukkaille, koska tilaan mahtuu 60-70 henkilöä. Kysymyksiä voi lähettää asiantuntijoille jo ennakkoon 2.12. mennessä osoitteella: anne.laine@ekhva.fi

Tervetuloa!

Lisätietoja:

Anne Laine, projektipäällikkö, Päihdepalvelukeskus-projekti, puh. 040 350 9988, anne.laine@ekhva.fi

Vesa Piikki, palvelupäällikkö, psykososiaalinen kuntoutus, puh. 044 791 4431, vesa.piikki@ekhva.fi